CELEX: 62017TN0284
Language: sk
Date: 2017-05-12 00:00:00
Title: Vec T-284/17: Žaloba podaná 12. mája 2017 – Le Pen/Parlament

17.7.2017   
            
            
               SK
            
            
               Úradný vestník Európskej únie
            
            
               C 231/36
            
         Žaloba podaná 12. mája 2017 – Le Pen/Parlament
   (Vec T-284/17)
   (2017/C 231/45)
   Jazyk konania: francúzština
   
      Účastníci konania
   
   
      Žalobkyňa: Marion Le Pen (Saint-Cloud, Francúzsko) (v zastúpení: M. Ceccaldi, avocat)
   
      Žalovaný: Európsky parlament
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskeho parlamentu z 2. marca 2017 o návrhu na zbavenie imunity pani Marine Le Pen 2016/2295 (IMM),
            
         
               —
            
            
               zaviazal Európsky parlament, aby zaplatil pani Marine Le Pen sumu 35 000 eur ako náhradu vzniknutej nemajetkovej ujmy,
            
         
               —
            
            
               zaviazal Európsky parlament, aby zaplatil pani Marine Le Pen sumu 5 000 eur ako náhradu nahraditeľných výdavkov,
            
         
               —
            
            
               zaviazal Európsky parlament na náhradu všetkých trov tohto konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na porušení článku 8 protokolu č. 7 o výsadách a imunitách Európskej únie (ďalej len „protokol“). Tento žalobný dôvod sa rozdeľuje na štyri časti.
               
                           —
                        
                        
                           Prvá časť, založená na rozsahu imunity stanovenej v článku 8 protokolu.
                        
                     
                           —
                        
                        
                           Druhá časť, založená na predmete imunity stanovenej v článku 8 protokolu.
                        
                     
                           —
                        
                        
                           Tretia časť, založená na tradičnej ochrane imunity stanovenej v článku 8 protokolu zo strany Parlamentu.
                        
                     
                           —
                        
                        
                           Štvrtá časť, založená na porušení imunity pani Le Pen stanovenej v článku 8 protokolu.
                        
                     
         
               2.
            
            
               Druhý žalobný dôvod založený na porušení článku 9 protokolu. Tento žalobný dôvod sa rozdeľuje na tri časti.
               
                           —
                        
                        
                           Prvá časť, založená na predmete článku 9 protokolu.
                        
                     
                           —
                        
                        
                           Druhá časť, založená na nesprávnom právnom posúdení Európskeho parlamentu, pokiaľ ide o zbavenie imunity pani Le Pen.
                        
                     
                           —
                        
                        
                           Tretia časť, založená na tom, že rozhodnutie o zbavení imunity je v rozpore s nezávislosťou pani Le Pen a inštitúcie.
                        
                     
         
               3.
            
            
               Tretí žalobný dôvod založený na porušení zásady rovnosti zaobchádzania a riadnej správy vecí verejných. Tento žalobný dôvod sa rozdeľuje na dve časti.
               
                           —
                        
                        
                           Prvá časť, založená na rozdielnom zaobchádzaní s pani Le Pen oproti porovnateľným situáciám a na porušení zásady rovnosti zaobchádzania.
                        
                     
                           —
                        
                        
                           Druhá časť, založená na tom, že napadnuté rozhodnutie predstavuje zjavný prípad fumus persecutionis a porušuje zásadu riadnej správy vecí verejných.
                        
                     
         
               4.
            
            
               Štvrtý žalobný dôvod založený na porušení práv na obhajobu.